CELEX: 31996D0463
Language: bg
Date: 1996-07-23 00:00:00
Title: Решение на Съвета от 23 юли 1996 година за определяне на референтния орган, отговарящ за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък

03/ 19
            
            
               BG
            
            
               Официален вестник на Европейския съюз
            
            
               138
            
         31996D0463
   
               L 192/19
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА СЪВЕТА
   
   от 23 юли 1996 година
   за определяне на референтния орган, отговарящ за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък
   (96/463/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид предложението на Комисията,
   като взе предвид Директива 87/328/ЕИО на Съвета от 18 юни 1987 г. относно одобрението за развъждане на чистопородни разплодни животни от рода на едрия рогат добитък (1), и по-специално член 5 от нея,
   като има предвид, че за да се унифицират методите на тестване и оценяването на резултатите, когато чистопородни разплодни животни от рода на едрия рогат добитък се одобряват за целите на развъждането, следва да бъде определен референтен орган;
   като има предвид, че следва да се определят правата и задълженията на този орган;
   като има предвид, че в светлината на натрупания опит центърът Interbull следва да бъде определен за референтен орган, отговорен за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък,
   ПРИЕ НАСТОЯЩОТО РЕШЕНИЕ:
   Член 1
   1.   Органът, посочен в приложение I, се определя като референтен орган, отговорен за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък.
   2.   Задълженията на органа, посочен в параграф 1, са определени в приложение II.
   Член 2
   Адресати на настоящото решение са държавите-членки.
   
      Съставено в Брюксел на 23 юли 1996 година.
      
         
            За Съвета
         
         
            Председател
         
         I. YATES
         
      
   
   
      (1)  ОВ L 167, 26.6.1987 г., стр. 54. Директива, изменена с Акта за присъединяване от 1994 г.
   ПРИЛОЖЕНИЕ I
   
               INTERBULL Centre
            
         
               Department of Animal Breeding and Genetics
            
         
               Swedish University of Agricultural Sciences
            
         
               Box: 7023;
            
         
               S-750 07 Uppsala,
            
         
               Sweden
            
         ПРИЛОЖЕНИЕ II
   Задълженията на органа, посочен в член 1, параграф 1 от решението, са, както следва:
   
               1.
            
            
               да действа като център за документация и информация относно методите на тестване и оценяване на генетичната стойност на чистопородни разплодни животни от рода на едрия рогат добитък за държавите-членки на Европейския съюз, така както е определено в Решение 86/130/ЕИО (1). Това задължение ще се изпълнява чрез:
               
                           —
                        
                        
                           редовно получаване на резултатите от генетичните оценки и данните, на които те се базират,
                        
                     
                           —
                        
                        
                           сравняване на различните методи на тестване и оценяване на генетичната стойност на чистопородните разплодни животни от рода на едрия рогат добитък;
                        
                     
         
               2.
            
            
               по искане на държавите-членки на Комисията:
               
                           а)
                        
                        
                           да осигурява съдействие, за да допринесе за хармонизирането на различните методи на тестване и на оценяването на генетичната стойност на чистопородните разплодни животни от рода на едрия рогат добитък, и по-специално като препоръчва изчислителните методи, които да се използват;
                        
                     
                           б)
                        
                        
                           да осигурява съдействие, за да позволи сравняването на резултатите от методите на тестване и оценяване на генетичната стойност на животните в различните държави-членки, и по-специално чрез:
                           
                                       —
                                    
                                    
                                       разработване на контролни протоколи, за да могат да се правят оценки в различните държави-членки, така че да се подобри релевантността на резултатите и ефективността на програмата за селекция,
                                    
                                 
                                       —
                                    
                                    
                                       извършване на международна оценка на добитък въз основа на генетични оценки, извършени в различните държави-членки,
                                    
                                 
                                       —
                                    
                                    
                                       разпространяване на индивидуалните резултати от международните оценки,
                                    
                                 
                                       —
                                    
                                    
                                       публикуване на конвертиращите формули и цялата свързана с това генетична работа;
                                    
                                 
                     
                           в)
                        
                        
                           да помага на органите, посочени в точка I от приложението към Решение 86/130/ЕИО, да участват в съпоставки на резултатите от оценката на генетичната стойност на международно ниво;
                        
                     
                           г)
                        
                        
                           да оценява проблемите на оценяването на чистопородни разплодни животни и да се опитва да разреши проблемите, свързани с оценките на генетичната стойност, извършвани в различните държави-членки.
                        
                     
         
      (1)  ОВ L 101, 17.4.1986 г., стр. 37. Решение, последно изменено с Решение 94/515/ЕО (ОВ L 207, 10.8.1994 г., стр. 30).